סרן ד' ממערך הלוחמה האלקטרונית של צה"ל קיבל אמש אות הוקרה מהרמטכ"ל על פריצת דרך בתחום. הוא עלה לארץ בשנת 2000 מאירן והיה אמור לשרת במשמרות המהפכה. "לא יודע מה היה קורה לי שם", הוא מספר – ומסביר על תפקידו הנוכחי: "אנו מתמודדים עם איומים גדולים מבעבר"
רק שנה אחת הפרידה בן סרן ד' (28) לבין גיוס למשמרות המהפכה של אירן, אבל אז הוריו החליטו לעלות ארצה מהעיר הקטנה קרמאנשה, כ-200 ק"מ מגבול עירק. מאז שעלה לארץ בשנת 2000, הוא כבר סיים שני תארים, עבר קורס קצינים והיום הוא משמש כראש צוות במערך הלוחמה האלקטרונית בלוט"ם. אמש הוא קיבל את אות מצטייני המערך הטכנולוגי מהרמטכ"ל בני גנץ.